Kommunikációs megállapodás
az MCSZ Élsport Program 2026-2030 keretében nyújtott támogatáshoz
A jelen megállapodás létrejött egyrészről
Sportoló 1:
_________________ (születési hely, idő: ______________; anyja leánykori neve: __________; lakcím: ________________________________), és
Sportoló 2:
_________________ (születési hely, idő: ______________; anyja leánykori neve: __________; lakcím: ________________________________), és
Edző 1: 
_________________ (születési hely, idő: ______________; anyja leánykori neve: __________; lakcím: ________________________________)
Edző 2: 
_________________ (születési hely, idő: ______________; anyja leánykori neve: __________; lakcím: ________________________________)

továbbiakban együttesen: Sportolók és Edző(k)
másrészről a
Magyar Curling Szövetség (székhelye: 1112 Budapest, Kamaraerdei út 12-14.; nyilvántartási szám: 01-07-0000059; adószám: 18188167-2-43; képviseli: Fóti Balázs, alelnök), a továbbiakban: MCSZ
között, az alábbi feltételekkel:
1. Felek rögzítik, hogy a Sportolók az MCSZ Élsport Program 2026-2030 (a továbbiakban: Élsport Program) keretében támogatott vegyes-páros tagjai. Jelen Megállapodás az Élsport Programhoz kapcsolódó kommunikációs, sajtó-, szponzorációs és promóciós együttműködés részletszabályait rögzíti.
2. Szerződő Felek az Élsport Program teljes időtartama alatt, az ahhoz kapcsolódó felkészülések, versenyek, rendezvények és kommunikáció során kötelesek a polgári jog általános szabályainak és alapelveinek megfelelően, jóhiszeműen és kölcsönösen együttműködve eljárni, és a jelen Megállapodás teljesítése érdekében a tőlük ésszerűen elvárható együttműködést biztosítani.
3. Felek kötelesek tiszteletben tartani egymás jó hírnevét és szakmai reputációját. Ennek keretében tartózkodnak a másik Felet indokolatlanul rossz színben feltüntető, valótlan vagy megtévesztő nyilvános közlésektől.
4. Az Élsport Programhoz kapcsolódó szervezeti és szakmai kapcsolattartás feladatai az alábbiak szerint oszlanak meg:
4.1. A sportági szövetséggel történő kapcsolattartás elsődlegesen az Edző(k) feladata. Amennyiben egy versenyen Edző(k) nem vesz részt, e feladatot a Sportolók látják el.
4.2. A versenyeket megelőzően a külföldi szervezőkkel történő kapcsolattartás elsődlegesen a Sport- és Koordinációs Iroda feladata. A versenyek alatt a külföldi szervezőkkel történő kapcsolattartás elsődlegesen az Edző(k) feladata; Edző(k) hiányában a Sportolóké.
4.3. Az egyesületekkel történő kapcsolattartás elsődlegesen a Sport- és Koordinációs Iroda feladata, ugyanakkor a Sportolók, az Edző(k) és a Szövetségi Kapitány is köteles a szükséges folyamatos együttműködésre és információcserére.
5. A nyilvános kommunikáció, a közösségi média és a sajtótartalmak elkészítése során a Felek az alábbi feladatmegosztást alkalmazzák:
5.1. A Sportolók által működtetett, a pároshoz kapcsolódó saját Facebook- és Instagram-oldalak, valamint egyéb saját közösségimédia-felületek kezelése a Sportolók kizárólagos feladata és felelőssége. A Magyar Curling Szövetség ezen felületek kezelésében nem vesz részt, azokon tartalmat nem tesz közzé.
5.2. A Magyar Curling Szövetség a párossal, annak felkészülésével, versenyeivel és eredményeivel kapcsolatos kommunikációs tartalmakat kizárólag a Szövetség saját hivatalos honlapján és közösségimédia-felületein teszi közzé.
5.3. A versenyeken a kommunikációhoz szükséges fotók és videók elkészítése elsődlegesen az Edző(k) feladata. Amennyiben a versenyen Edző(k) nem vesz részt, a szükséges fotó- és videóanyagok elkészítése a Sportolók feladata. Az elkészült, kommunikációra szánt anyagokat a Felek az előzetesen egyeztetett módon és határidőben adják át a Sport- és Koordinációs Iroda részére.
5.4. A beszámolók, hírek és sajtóanyagok elkészítése elsődlegesen a Sport- és Koordinációs Iroda feladata az Edző(k) bevonásával. Amennyiben a versenyen Edző(k) nem vesz részt, a Sportolók is közreműködnek a szükséges információk és forrásanyagok biztosításában.
5.5. Az MCSZ vállalja, hogy valamennyi, az Élsport Program keretében teljesített versenyt követően legfeljebb három napon belül híranyagot készít, és azt a Szövetség hivatalos honlapján közzéteszi.
6. A Sportolók vállalják, hogy az Élsport Program időtartama alatt az MCSZ értékeit és célkitűzéseit képviselik, továbbá az MCSZ szponzorációs, kommunikációs és promóciós tevékenységében előzetesen egyeztetett módon közreműködnek. A közreműködés konkrét formáját, időpontját és terjedelmét a Felek minden esetben előzetesen egyeztetik.
7. Az MCSZ vállalja, hogy a csapattal, az Élsport Programmal és a Program keretében teljesített versenyekkel kapcsolatos sajtómegkeresések kezelésében és a szükséges hivatalos tájékoztatás biztosításában rendelkezésre áll, illetve szükség esetén egyeztet a Sportolókkal és az Edző(k)vel.
8. Világverseny vagy kiemelt nemzetközi verseny előtt az MCSZ a Sportolókkal és az Edző(k)vel előzetesen kommunikációs tervet egyeztet. A terv a verseny programjához és időrendjéhez igazodva rögzíti a beharangozók, beszámolók és egyéb kommunikációs tartalmak tervezett időpontját, valamint a szükséges információk, fotók és videók átadásának rendjét. Az MCSZ vállalja, hogy a közösen kialakított kommunikációs terv szerint jár el; a Sportolók és az Edző(k) vállalják az előzetesen egyeztetett forrásanyagok megfelelő időben történő biztosítását.
9. A csapat nevében hivatalos nyilatkozatot kizárólag olyan személy tehet, aki jelen Megállapodást aláírta, és az abban foglaltakat magára nézve kötelezőnek ismeri el. A jelen pont nem korlátozza az MCSZ-t abban, hogy a saját nevében, saját hatáskörében az Élsport Programról, a csapatról vagy a versenyeredményekről hivatalos tájékoztatást adjon.
10. Az Élsport Program keretében kezelt bizalmas személyes, egészségügyi vagy teljesítménydiagnosztikai adatok – így különösen a magasságra, testsúlyra, testösszetételre vagy egyéb diagnosztikai eredményre vonatkozó adatok – harmadik fél részére nem adhatók ki és nyilvánosan nem tehetők közzé az érintett Sportoló előzetes, kifejezett hozzájárulása nélkül.
11. Amennyiben valamely Sportoló a jelen Megállapodásban, illetve az Élsport Programban rögzített kommunikációs vagy promóciós kötelezettségeit bizonyíthatóan és ismételten nem teljesíti, a Sport- és Koordinációs Iroda a Sportolót a hiányosság pótlására figyelmezteti. Ha a Sportoló az ismételt felszólítás ellenére sem tesz eleget kötelezettségének, az MCSZ az Élsport Program és a Sportolóval kötött sportolói szerződés szerinti jogkövetkezményeket alkalmazhatja, ideértve – az ott rögzített feltételek fennállása esetén – a Programból történő kizárást és a támogatás megvonását is.
12. Jelen Megállapodás az aláírás napján lép hatályba, és addig marad hatályban, amíg az érintett Sportolók Élsport Programban fennálló támogatotti jogviszonya tart. A jogviszony megszűnésével jelen Megállapodás is megszűnik, kivéve azokat a rendelkezéseket, amelyek természetüknél fogva a megszűnést követően is alkalmazandók.
Jelen Megállapodást a Felek kölcsönös áttanulmányozás és értelmezés után, mint akaratukkal mindenben megegyezőt, jóváhagyólag aláírják.

Kelt: Budapest, 2026. __________________

